Revocata Heloísa de Melo

Revocata Heloísa de Melo (Porto Alegre, 1853ko abenduaren 31 – Rio Grande, 1944ko otsailaren 23a), Hermengarda eta Sibila izengoitiez ere ezaguna, brasildar idazle, kazetari eta irakaslea izan zen.

 Bizitza 
Revocata Heloísa de Melo gaúcho poeta eta idazle ospetsuen familia batekoa zen. Revocata dos Passos Figueiroa de Melo poetaren eta João Correia de Melo merkatariaren alaba, 1853ko abenduaren 31n jaio zen Porto Alegren. Amália dos Passos Figueiroa poeta eta kazetariaren iloba eta Julieta de Melo Monteiro idazlearen ahizpa zen. Hiru neba ere bazituen: João, Romeu eta Otaviano.

Oraindik gaztea zela, Rio Grande hirira joan zen irakasle. Partenon Literário erakundeko kidea izan zen eta Rio Grandeko Emakumeen Literatura Akademiako 12. aulkia izan zuen. Federalismoa eta emakumeen askapen soziala defendatu zituen.

1883an, ahizparekin batera, Violeta eta O Corymbo aldizkariak sortu zituen. Horrez gain, A Mensageira aldizkarian kolaboratu zuen Júlia Lopes de Almeida, Francisca Júlia da Silva, Auta de Souza, Inês Sabino, Josefina Álvares de Azevedo, Adelina Lopes Vieira eta Maria Clara da Cunha Santos idazleekin batera.

Bere ahizpa Julieta ez bezala, ez zen inoiz ezkondu. Rio Granden hil zen 1944ko otsailaren 23an.

 Lanak 

 Erreferentziak 

 Kanpo estekak 

Kategoria:Portoalegretarrak
Kategoria:Brasilgo idazleak
Kategoria:Emakume poetak
Kategoria:Emakume antzerkigileak
Kategoria:Biografoak
Kategoria:Portugesezko idazleak
Kategoria:XIX. mendeko emakume idazleak
Kategoria:XX. mendeko emakume idazleak
Kategoria:Brasilgo kazetariak
Kategoria:Emakume kazetariak
Kategoria:XIX. mendeko kazetariak
Kategoria:XX. mendeko kazetariak
Kategoria:Brasilgo irakasleak
Kategoria:Emakume irakasleak